הספרייה המרכזית של הונג קונג

הספרייה המרכזית של הונג קונג היא הספרייה הגדולה והחשובה ביותר בהונג קונג. הספרייה ממוקמת במפרץ קרוסוואי, אל מול נמל ויקטוריה. הספרייה משמשת כספרייה הציבורית הגדולה ביותר בהונג קונג וכמרכז האדמיניסטרטיבי של הספריות הציבוריות בהונג קונג. בניין הספרייה בן 12 הקומות משתרע על אזור של 9,400 מטר רבוע. עלות הבנייה הייתה 690 מיליון דולר הונג קונגי. באוסף הספרייה 2.3 מיליון פריטים, והיא משמשת כספרייה המרכזית ברשת הספריות הציבוריות בהונג קונג, שמחזיקה כ-12 מיליון פריטים ב-76 ספריות המפוזרות ברחבי הונג קונג. דלת הכניסה המעוצבת כקשת מסמלת את "השער אל הידע" שמהווה הספרייה, ואילו צורות המרובע, המשולש והעיגול מסמלות וממחישות משמעויות שונות. העיגול מסמל את השמיים, המרובע את האדמה ואילו המשולש מסמל את השאיפה לידע. שירותים קטלוג אינטרנטי פתוח לציבור הספרייה מאפשרת לציבור לחפש באמצעות קטלוג מקוון על פריט הן מהאוסף בסינית והן מהאוסף באנגלית שברשותה, דרך שימוש במגוון אפשרויות חיפוש כגון מחבר, נושא, שם ועוד. לא ניתן לצמצם את החיפוש לפי סוג הפריט. בקטלוג מוצג האם הפריט המבוקש נמצא בספרייה, מושאל או שמור. במידה והפריט מושאל, יופיע התאריך בו הוא אמור לחזור אל מדפי הספרייה. דרך הקטלוג ניתן לבצע חידוש והארכת השאלה ואף בקשת שמירה של פריט. כמו כן ניתן לראות סטטיסטיקות של השאלות המשתמש, ולקבל הודעות לדואר האלקטרוני במידה ויש איחור בהשאלה. מערכת המולטימדיה לספרייה המרכזית של הונג קונג מערך מולטימדיה חדיש המדגים את השילוב של טכנולוגיה בספרייה המודרנית. בספרייה הותקנו מערכות שמע על פי דרישה (AOD) ווידאו על פי דרישה (VOD) הפועלות במספר רמות רמה 1- שרתי וידאו ושמע מתקדמים נמצאים בספרייה וציבור המבקרים יכול להשתמש בהם בשביל להוריד חומר. כמו כן ניתן להוריד חומר גם דרך רשת האינטרנט. רמה 2 - שרתים וג'וקבוקס מפוזרים בספרייה. מדובר ברשת חסכנית יותר לציבור המעוניין לחפש חומרי וידאו ושמע הנמצאים בשימוש פחות. רמה 3 - מערך הפצה של חומרים דרך מרבית הפורמטים המקובלים ביניהם לייזרדיסק, DVD, תקליטור, תקליטור וידאו וקלטת שמע. בספרייה מפוזרים כ-90 Asynchronous Transfer Mode שמטרתם לאפשר גישה למערכת ה-VOD של הספרייה, ויותר מ-400 תחנות עבודה של רשת מקומית המאפשרות גישה לשירותי ה-AOD. כמו כן פועלת הספרייה להרחיב את האוסף האינטרנטי שלה ופועלת להעתקת רישומים, כתבי יד, מיקרופילמים, כרזות, דו"חות, מפות, עיתונים ותצלומים אל המחשב, כך שיהיו נגישים דרך מאגר המולטימדיה של הספרייה. ספריית הפקדה הספרייה המרכזית של הונג קונג משמשת כספריית פיקדון ל-9 ארגונים בינלאומיים. מכל חומר המודפס בארגונים הללו נשלח עותק לספרייה. בנק פיתוח אסיה משנת 1994 האיחוד האירופאי משנת 1996 ארגון העבודה הבינלאומי משנת 1993 ארגון הימאות הבינלאומי משנת 1997 האומות המאוחדות משנת 1979 אונסק"ו משנת 1993 קבוצת הבנק העולמי משנת 1992 תוכנית המזון העולמית משנת 1993 ארגון הסחר העולמי משנת 1993 קומות בספרייה ישנן 11 קומות, כאשר לכל אחת מהן תפקיד מסוים קומת הקרקע:חדרים מיוחדים חדר הפעילויות גלריית תצוגה אולם הרצאות חדר חינוך הציבור הקומה הראשונה: קבלה כניסה ראשית מלתחה חנות מזכרות וספרים החזרת ספרים קפיטריה דלפקי השאלת ספרים מסוף חיוב עצמי הקומה השנייה: ספריית הילדים ספריית השאלה לילדים ספריית עיון לילדים פינת ספרי תמונות חדר מולטימדיה לילדים חדר הפעלה לילדים ספריית הצעצועים הקומה השלישית: ספריית ההשאלה למבוגרים ספריית השאלה למבוגרים מסופי חיוב עצמי עולם המבוגרים הקומה הרביעית: אזור קריאה מיוחד עיתונים ותקופונים ישנים חדר הכנת מיקרופילמים חדר שימור ותיקון ספרים הקומה חמישית: אזור קריאה מיוחד עיתונים ותקופונים עדכניים חדר קריאת מיקרופילמים חדר מחשב ואינפורמציה ספריית המפות הקומה השישית: ספריית הצעירים ספריית הצעירים ספריית קול ווידאו חדר דיונים מרכז לימוד שפות מסופי חיוב עצמי הקומה השביעית: תצוגות חדר תצוגות מחסן הספרים העיקריים מחסן הספרים הנדירים הקומה השמינית: ספריית עיון מרכזית ספריית עיון מרכזית מחלקת לימודי הונג קונג מחלקת ספרות הונג קונג אוסף האומות המאוחדות מחסן אוספים הקומה התשיעית: ספריית עיון מרכזית מחלקת סוציולוגיה מחלקת מקצועות הומניים מחלקת מדע וטכנולוגיה מחלקת כלכלה ועסקים חדר דיונים הקומה העשירית: מרכז האומנות ספריית האומנות חדר אימון מוזיקלי מחלקה פורנוגרפית משרדי הספרייה חדר דיונים הקומה האחת עשרה:משרדים משרדי הספרייה הציבורית ראו גם קישורים חיצוניים אתר האינטרנט הרשמי של הספרייה המרכזית של הונג קונג (בסינית מסורתית) אתר האינטרנט הרשמי של הספרייה המרכזית של הונג קונג (באנגלית) הערות שוליים